AUTODESK SOFTWARE LICENSAFTALE
DANMARK

VIGTIGT: LÆS VENLIGST DETTE FØRST. DETTE ER EN LICENSAFTALE.

AUTODESK ER INDSTILLET PÅ AT GIVE DEM LICENS TIL DEN MEDFØLGENDE SOFTWARE FORUDSAT AT DE ACCEPTERER ALLE BETINGELSERNE INDEHOLDT I DENNE LICENSAFTALE OG ENHVER FORM FOR TILLÆGS- ELLER UNIK BESTEMMELSE INDEHOLDT HERI (“AFTALE”). 
 
LÆS DENNE LICENSAFTALES BESTEMMELSER OG BETINGELSER OMHYGGELIGT INDEN DE VÆLGER KNAPPEN “I ACCEPT” (JEG ACCEPTERER) NEDENFOR PÅ DENNE SIDE. ANVEND RULLEPANELET I HØJRE SIDE FOR AT LÆSE RESTEN AF DENNE LICENSAFTALE. DE KAN UDSKRIVE DENNE LICENSAFTALE VED AT VÆLGE “PRINT” NEDENFOR. VED AT VÆLGE KNAPPEN “I ACCEPT” (JEG ACCEPTERER) ACCEPTERER DE AT VÆRE BUNDET AF ALLE BESTEMMELSER I LICENSAFTALEN OG SOFTWAREN VIL BLIVE INSTALLERET.

SÅFREMT DE IKKE ØNSKER AT VÆRE BUNDET AF DENNE LICENSAFTALE OG DE IKKE ACCEPTERER ALLE DENS BESTEMMELSER OG BETINGELSER, VÆLG DA “I REJECT” (JEG AFVISER) - HVILKET VIL AFBRYDE INSTALLATIONEN AF SOFTWAREN. FOR AT FÅ  SOFTWAREN REFUNDERET, SKAL DEN RETURNES INDEN TREDIVE (30) DAGE FRA KØBSDATO  TIL DET STED, HVOR DEN ER KØBT, I HENHOLD TIL GÆLDENDE BESTEMMELSER VERØRENDE RETURRET. FOR AT OPNÅ FULD REFUSSION FOR DOWNLOADET SOFTWARE SKAL DE INDEN TREDIVE (30) DAGE FRA KØBSDATO UDFYLDE OG SENDE ET DESTRUKTIONSBEVIS SOM KAN FÅS HOS DEN ONLINE-FORHANDLER HVOR SOFTWAREN BLEV KØBT.

DERES BRUG AF SOFTWAREN BETYDER, AT DE ACCEPTERER AT VÆRE BUNDET AF BETINGELSERNE OG VILKÅRENE  I DENNE AFTALE. 
KOPIERING OG BRUG AF DENNE SOFTWARE ELLER DOKUMENTATIONEN, UNDTAGEN HVAD DER GIVES TILLADELSE TIL I DENNE AFTALE, VIL BLIVE BETRAGTET SOM EN KRÆNKELSE AF VOR OPHAVSRET I HENHOLD TIL DEN DANSKE OPHAVSRETSLOV. SÅFREMT DE KOPIERER SOFTWAREN ELLER DOKUMENTATIONEN UDEN AUTODESKS TILLADELSE, OVERTRÆDER DE LOVEN. DE KAN HERMED BLIVE ERSTATNINGSPLIGTIG OVERFOR AUTODESK OG DE KAN BLIVE RETSFORFULGT. 

OBS: 	HVIS DENNE KOPI AF SOFTWAREN ER EN 15-DAGES EVALUERINGSKOPI, GÆLDER FØLGENDE TO PARAGRAFFER OGSÅ FOR DEM:

DENNE SOFTWARE MÅ KUN BENYTTES I EN 15-DAGES EVALUERINGSPERIODE. HVIS DE HEREFTER FORTSAT ØNSKER AT BENYTTE SOFTWAREN, SKAL DE KONTAKTE AUTODESK ELLER EN AUTORISERET AUTODESKFORHANDLER FOR AT BETALE RESTEN AF KØBSPRISEN OG MODTAGE AUTORISATIONSKODEN ELLER EN NY KOPI TIL FULD PRIS, HVILKET GIVER DEM DE RETTIGHEDER DER ER BESKREVET NEDENFOR i AFSNITTET OM ERHVERVSLICENS.

I EVALUERINGSPERIODEN MÅ DE BENYTTE ÉN KOPI AF SOFTWAREN OG ALENE TIL EVALUERING AF DEN. DET ER STRENGT FORBUDT AT BENYTTE SOFTWAREN TIL ANDRE FORMÅL I EVALUERINGSPERIODEN. VED KØB AF EN LICENS TIL SOFTWAREN ER BRUGEN AF SOFTWAREN IKKE LÆNGERE UNDERLAGT OVENSTÅENDE BEGRÆNSNINGER.

OBS: 	HVIS DENNE KOPI AF SOFTWAREN ER GIVET I LICENS I ET FAST TIDSRUM, I EN BEGRÆNSET PERIODE ELLER PÅ LEJEBASIS, GÆLDER DEN FØLGENDE PARAGRAF OGSÅ FOR DEM:

DENNE SOFTWARE KAN ANVENDES I DEN PERIODE SOM DE HAR BETALT FOR, OG VIL OPHØRE MED AT FUNGERE VED UDLØBET AF DENNE. BRUG AF SOFTWAREN EFTER UDLØBSDATOEN OG ETHVERT FORSØG PÅ AT OMGÅ DEN INDBYGGEDE FUNKTION DER GØR SOFTWAREN UANVENDELIG EFTER ET BESTEMT TIDSRUM, ER IKKE TILLADT OG ANSES FOR AT VÆRE EN KRÆNKELSE AF DENNE LICENSAFTALE OG OPHAVSRETSLOVGIVNINGEN.

1.	Tildeling af Licens

Autodesk, Inc. ("Autodesk") giver Dem hermed en ikke-eksklusiv, uoverdragelig licens til brug af dette edb-program ("Softwaren"), manualen og andet medfølgende trykt materiale samt "online" og elektronisk dokumentation ("Dokumentation") på udstyr ejet eller kontrolleret af Dem på de vilkår, der fremgår af denne Aftale. Denne Aftale giver tilladelse til at én enkelt bruger kan installere og anvende Softwaren på én enkelt computer på ét sted på ét givet tidspunkt. 
Netværksversion: Hvis Softwaren er en netværksversion, må De benytte den på et internt (lokal-) netværk sammen med værktøjesprogrammet Autodesk License Manager, og installere og anvende Softwaren på en enkelt server placeret på ét sted til hvilken andre computere har adgang, eller som en flerbrugerinstallation på en enkelt computer, såfremt enten 

i)	det maksimale antal samtidige brugere er én (1), således at flere enkeltpersoner har adgang til Softwaren, men kun én person ad gangen, eller

ii)	det maksimale antal samtidige brugere er flere end én (1), i hvilket tilfælde De er forpligtet til at erhverve en enkeltbrugerlicens for hver yderligere samtidig bruger.

Brug af software eller en enhed der reducerer antallet af computere/enheder som har adgang til Softwaren når den bruges på en server, kan påvirke Softwarens ydelse og reducerer ikke det påkrævede antal af enkeltbrugerlicenser.

Undervisningsversion: Hvis denne Software er en Undervisningsversion, må den udelukkende anvendes til undervisnings- og øvelsesformål og ikke til noget andet formål. Undervisningsversioner af Softwaren må ikke benyttes til kommercielle, erhvervsmæssige eller andre formål i profitøjemed.

Evalueringsversion: Hvis denne Software er mærket som demonstrations-, evaluerings- eller ikke-salgbar version, må De kun anvende den til evaluering og demonstration i erhvervsøjemed. De må ikke benytte den til kommercielle, erhvervsmæssige eller andre formål i profitøjemed.

Sikkerhedskopiering: Uanset hvilken version af Softwaren De har købt, har De  ret til at tage én sikkerhedskopi af Softwaren. Denne sikkerhedskopi må ikke installeres på en anden computer, medmindre denne computer er et partitioneret drev af en server, som kun den autoriserede bruger har adgang til. Under alle omstændigheder må sikkerhedskopien ikke bruges eller installeres, når en sekundær kopi af Softwaren er installeret på en anden computer. Såfremt Dokumentationen foreligger i trykt form, er det ikke tilladt at kopiere den, medmindre sådan ret følger af præceptive lovregler. Såfremt Dokumentationen foreligger i elektronisk form, må denne ikke kopieres elektronisk, men De harret til at udskrive én (1) kopi, som ikke må kopieres.

Yderligere installation: Med undtagelse af versionerne til undervisnings-, studie- og evalueringsbrug, har de ret til at  kopiere denne software til harddisken på en anden af Dem ejet eller kontrolleret computer, såfremt (1) originalen og kopien kun benyttes af én og samme person; (2) den sekundære kopi er installeret og anvendes på en bærbar computer, en hjemmecomputer eller en anden computer der ikke er en server, der er placeret et andet sted end Deres sædvanlige arbejdsplads således at De kan arbejde andre steder; (3) at der på et hvilket som helst tidspunkt kun er en af Softwarekopierne i brug, (4) den anden Softwarekopi altid anvendes med kopieringsbeskyttelsen (såfremt Softwaren er leveret med en sådan), og (5) Softwaren ikke er licensieret og/eller mærket som en Uddannelses- eller Studenterversion.

Opgraderinger: Såfremt denne Software er mærket som en opgradering ("Ny version") til software tidligere liciensieret til Dem ("Tidligere version"), er De forpligtet til senest tres (60) dage efter købet af denne Nye version at destruere alle  kopier af den Tidligere version,  inklusive enhver kopi, der måtte henligge på Deres harddisk, og returnere hardwarelåsen (såfremt en sådan er installeret), som medfulgte Softwaren tidligere licensieret til Dem (medmindre Autodesk udtrykkeligt meddeler Dem, at hardwarelåsen skal benyttes sammen med opgraderingen). Autodesk forbeholder sig retten til at kræve tilfredsstillende dokumentation for, at den Tidligere versioner blevet destrueret. Såfremt hardwarelåsen ikke er blevet returneret indenfor den angivne periode, forbeholder Autodesk sig retten til uden begrænsninger at fakturere Dem for prisforskellen mellem prisen på den Nye version og den vejledende udsalgspris for  Softwaren. Programrettelser som måtte være blevet leveret til Dem fra Autodesk eller en autoriseret tredjepart i forbindelse med Softwaren licensieret til Dem, er underlagt betingelserne i denne Aftale medmindre andet er anført på leveringstidspunktet.

Uanset ovenstående må De beholde og behøver ikke at destruere den Tidligere version, og De må udelukkende benytte den Tidligere version, såfremt det er nødvendigt, for (1) at installere den Nye version der licensieres i nærværende Aftale og (2) i forbindelse med arkivering (sikkerhedskopiering) for at kunne geninstallere den  Nye version som hermed licensieres i tilfælde af at den oprindelige installation ikke fungerer. De må under ingen omstændigheder anvende den Tidligere  version.

Autorisationskode: Såfremt denne Software kræver en autorisationskode, skal de registrere købet af denne Software hos Autodesk, før de kan blive tildelt en autorisationskode. Autodesk beholder registreringsoplysningerne om Dem.

Licensbestemmelser: Denne licens, der giver Dem ret til at anvende Softwaren, er, i henhold til de i denne Aftale anførte betingelser og vilkår, tidsubestemt, medmindre  at den gælder i et fast tidsrum, i en begrænset periode eller at det er en lejelicens der i så fald gælder i den periode der er betalt for.

KUN FOR STUDENTERVERSIONER (TO ÅRS BRUG)

1.	Tildeling af Licens

Autodesk, Inc. ("Autodesk") giver Dem hermed en ikke-eksklusiv, uoverdragelig licens til at bruge dette edb-program ("Softwaren"), manualen og andet medfølgende trykt materiale samt "online" og elektronisk dokumentation ("Dokumentation") på udstyr ejet eller kontrolleret af Dem på de vilkår, der fremgår af denne Aftale i to år fra den dato De installerer Softwaren. Denne Aftale giver tilladelse til at én enkelt bruger installerer og anvender Softwaren på én enkelt computer på ét sted på ét givet tidspunkt. Brug af Softwaren ud over den nævnte toårige periode og forsøg på at omgå den indbyggede funktion der gør Softwaren uanvendelig efter et bestemt tidsrum, er ikke tilladt og anses for at være en krænkelse af denne Aftale og ophavsretslovgivningen.

Denne Software er en Studenterversion og må kun benyttes af den studerende under uddannelse eller den underviser eller medarbejder ved en af de nedenfor beskrevne institutioner som har erhvervet den, OG alene til studie- eller undervisningsbrug, ikke til kommercielle, erhvervsmæssige eller andre formål i profitøjemed. Studenterversioner af Softwaren kan ikke anvendes eller købes af en uddannelsesinstitution. En studerende under uddannelse defineres som en studerende der er indskrevet på enten fuldtids- eller deltidsbasis på en skole eller et universitet der er anerkendt af Undervisningsministeriet, og som følger mindst ét videregående uddannelsesforløb, der omfatter design, teknologi eller ingeniørrelaterede fag.

Sikkerhedskopiering: De har kun ret til at tage én sikkerhedskopi af Softwaren. Denne sikkerhedskopi må ikke installeres på en anden computer, medmindre denne computer er et partitioneret drev af en server, som kun den autoriserede bruger har adgang til. Under alle omstændigheder må sikkerhedskopien ikke anvendes eller installeres når en sekundær kopi af Softwaren allerede er installeret på en computer. Såfremt Dokumentationen foreligger i trykt form, er det ikke tilladt at kopiere den. Såfremt Dokumentationen foreligger i elektronisk form, må De udskrive én (1) kopi, som ikke må kopieres.

Opgraderinger: Denne software kan ikke opgraderes.

Autorisationskode: Såfremt denne Software kræver en autorisationskode, skal De registrere købet af Softwaren hos Autodesk, før De kan tildeles en autorisationskode. Autodesk beholder registreringsoplysningerne om Dem.

OBS: 	DE RESTERENDE BESTEMMELSER I DENNE AFTALE GÆLDER ALLE VERSIONER AF SOFTWAREN.

2. 	Begrænsninger

De er ikke berettiget til:

1.	at kopiere eller benytte Softwaren eller Dokumentationen, undtagen som specificeret i denne Aftale,

2.	at udføre "reverse engineering", dekompilere eller disassemblere Softwaren, bortset fra i det omfang ophavsretsloven tillader dette, og det er nødvendigt for at opnå information, som er påkrævet til sikring af interoperabilitet mellem et selvstændigt udviklet program og Softwaren eller et andet program, og hvor sådanne informationer ikke er umiddelbart tilgængelige hos Autodesk eller andre kilder. De er ikke berettiget til at dekompilere Softwaren, hvis den nævnte information kan indhentes ved at erhverve en licens til et Autodesk Software Developer's Kit.,

3.	at distribuere, udleje, udlåne, lease, sælge, viderelicensere eller på anden måde overdrage Softwaren, Dokumentationen eller øvrige rettigheder i medfør af nærværende Aftale til nogen anden person hverken delvis eller i deres helhed uden Autodesks forudgående skriftlige tilladelse,

4.	at installere eller anvende Softwaren på Internettet eller et andet ikke-lokalnetværk, herunder og uden forbehold, brug i forbindelse med webhosting eller lignende service.

5.	at fjerne, ændre eller utydeliggøre eventuelle rettighedspåtegninger, etiketter eller mærkater på Softwaren eller Dokumentationen,

6.	at ændre, oversætte, tilpasse, sammensætte eller skabe afledte værker baseret på Softwaren eller Dokumentationen,

7.	at anvende nogen former for teknisk udstyr, anordninger eller software eller andre medier af nogen art beregnet på at omgå eller fjerne en given kopibeskyttelse indsat af Autodesk i forbindelse med Softwaren og heller ikke til at anvende Softwaren sammen med nogen form for hardwarelås eller anden kopibeskyttelsesanordning, som ikke er leveret af Autodesk eller en autoriseret Autodesk-forhandler.

8.	at eksportere Softwaren eller Dokumentationen i strid med amerikansk eller anden gældende eksportlovgiving.

9.	at anvende Softwaren eller Dokumentationen udenfor landet hvor den blev købt, medmindre Softwaren og Dokumentationen blev købt i Den Europæiske Union (EU) eller i Det Europæiske Samarbejdsområde ("EØS") i hvilket tilfælde brug i hele EU og EØS er tilladt.

3.	OPHAVSRETTIGHEDER

Ejendomsrettigheder og ophavsrettigheder til Softwaren, Dokumentationen og eventuelt tilhørende materiale samt enhver kopi lavet af Dem forbliver Autodesks og deres licensgiveres. Softwarens struktur, organisering og kode er værdifulde forretningshemmeligheder tilhørende Autodesk og deres licensgivere. Uautoriseret kopiering af Softwaren eller Dokumentationen samt enhver brug i strid med ovennævnte bestemmelser vil automatisk resultere i en ophævelse af denne Aftale. Denne Aftale giver Dem ingen immaterielle ejendomsretttigheder.

4.	GENEREL BEGRÆNSET GARANTI.

Autodesk garanterer, at Softwaren har sådanne faciliteter og funktioner som generelt beskrevet i Dokumentationen, og at de medier Softwaren leveres på, den ledsagende Dokumentation og eventuelle hardwarelåse eller andre kopibeskyttelsesanordninger leveret med Softwaren er fejlfri ved normal brug, hvad angår materiale og fremstilling. BORTSET FRA OVENNÆVNTE UDTRYKKELIGT BEGRÆNSEDE GARANTI GIVER AUTODESK INGEN YDERLIGERE GARANTIER, HVERKEN UDTRYKKELIGT, UNDERFORSTÅET, I MEDFØR AF LOVGIVNING ELLER EFTER AFTALE MED DEM, OG AUTODESK FRASKRIVER SIG UDTRYKKELIGT ENHVER ANDEN GARANTIFORPLIGTELSE, HERUNDER FOR KURANS ELLER EGNETHED TIL ET SPECIFIKT FORMÅL. AUTODESK GARANTERER IKKE FOR, AT DRIFTEN AF NÆRVÆRENDE SOFTWARE FORLØBER UDEN AFBRYDELSER ELLER ER FEJLFRI. Ovennævnte ansvarsfraskrivelse finder ikke anvendelse i det omfang den lovgivning, der finder anvendelse, ikke tillader en sådan ansvarsfraskrivelse. I tilknytning til ovennævnte garantier kan De være sikret andre rettigheder, som varierer fra land til land.

I henhold til nærværende Aftale hæfter Autodesk kun således, at Autodesk efter eget valg kan forsøge enten at berigtige eller rette fejl, eller erstatte eventuelt defekte medier, defekt Dokumentation eller defekte kopibeskyttelsesanordninger eller refundere købsprisen og hæve nærværende Aftale. Afhjælpningen er betinget af, at det defekte medium, den defekte dokumentation eller de defekte kopibeskyttelsesanordninger tilbageleveres sammen med en kopi af kvitteringen til den lokale Autodesk-repræsentant eller den autoriserede Autodesk-forhandler, hvor produktet blev købt, inden 90 (halvfems) dage efter varens levering til Dem. Efter udløbet af denne 90-dages periode (henholdsvis 1-års periode) udskifter Autodesk enhver defekt eller skadet kopibeskyttelsesanordning mod at De selv dækker omkostningerne til erstatningsanordningen med tillæg af et administrationsgebyr og forsendelsesomkostninger.

5. 	ANSVARSFRASKRIVELSE

CAD-SOFTWARE OG ANDEN TEKNISK PRÆGET SOFTWARE ER VÆRKTØJER BEREGNET TIL BRUG AF FAGLIGT UDDANNET PERSONALE. DE ERSTATTER IKKE DERES EGEN FAGLIGE VURDERING. CAD-SOFTWARE OG ANDEN TEKNISK PRÆGET SOFTWARE ER BEREGNET TIL UNDERSTØTTELSE AF PRODUKTDESIGN OG IKKE TIL ERSTATNING FOR UAFHÆNGIGE UNDERSØGELSER AF PRODUKTBELASTNINGER, SIKKERHED OG BRUGBARHED. PÅ GRUND AF DET MEGET OMFATTENDE ANTAL MULIGHEDER I SOFTWARENS ANVENDELSESSPEKTRUM ER SOFTWAREN IKKE TESTET I SAMTLIGE SITUATIONER, HVOR DEN KUNNE TÆNKES ANVENDT. AUTODESK PÅTAGER SIG INTET ANSVAR FOR RESULTATER OPNÅET VED BRUG AF SOFTWAREN. BRUGERNE AF SOFTWAREN ER SELV ANSVARLIGE FOR OVERVÅGNING, STYRING OG KONTROL AF SOFTWAREN. DETTE ANSVAR OMFATTER, MEN ER IKKE BEGRÆNSET TIL FASTLÆGGELSE AF HVAD DER ER PASSENDE BRUG AF SOFTWAREN OG UDVÆLGELSEN AF SOFTWARE OG ANDRE PROGRAMMER TIL OPNÅELSE AF BESTEMTE RESULTATER. BRUGERNE ER LIGELEDES ANSVARLIGE FOR DE PASSENDE UAFHÆNGIGE PROCEDURER TIL AFPRØVNING AF PÅLIDELIGHEDEN OG NØJAGTIGHEDEN AF ETHVERT OUTPUT FRA PROGRAMMET, HERUNDER SAMTLIGE PRODUKTER DESIGNET VED HJÆLP AF PROGRAMMET.

6. 	BEGRÆNSNING AF ANSVAR

AUTODESK PÅTAGER SIG INTET ANSVAR FOR TAB ELLER SKADER UANSET ART OG OMFANG, HERUNDER TAB ELLER ØDELÆGGELSE AF DATA, DRIFTSTAB, DÆKNINGSOMKOSTNINGER ELLER ANDRE SPECIFIKKE, TILFÆLDIGE, KAUSALE ELLER INDIREKTE SKADESOMKOSTNINGER, FORÅRSAGET VED BRUG ELLER MANGLENDE MULIGHED FOR BRUG AF SOFTWAREN ELLER DOKUMENTATIONEN UANSET ÅRSAGEN HERTIL OG UANSET ANSVARSGRUNDLAGET. DENNE BEGRÆNSNING GÆLDER OGSÅ, HVOR AUTODESK ELLER EN AUTODESK-FORHANDLER ER INFORMERET OM DEN POTENTIELLE SKADE ELLER DET MULIGE TAB. DE ACCEPTERER HERMED, AT LICENSBETALINGEN AFSPEJLER DENNE RISIKOFORDELING.

AUTODESK PÅTAGER SIG INTET ANSVAR OG HÆFTER IKKE PÅ NOGEN MÅDE FOR BORTKOMST ELLER TYVERI AF SOFTWAREN ELLER BORTKOMST ELLER TYVERI AF EVENTUELLE KOPIBESKYTTELSESANORDNINGER LEVERET SAMMEN MED SOFTWAREN. AUTODESK PÅTAGER SIG UNDER INGEN OMSTÆNDIGHEDER EN FORPLIGTELSE TIL AT ERSTATTE BORTKOMMEN ELLER STJÅLEN SOFTWARE ELLER KOPIBESKYTTELSESANORDNING. DE BÆRER SELV DET FULDE ANSVAR FOR AT BESKYTTESOFTWAREN OG EVENTUELLE KOPIBESKYTTELSESANORDNINGER MOD BORTKOMST OG TYVERI, OG KAN GENNEM FORSIKRINGER ELLER VED TILSVARENDE FORANSTALTNING BESKYTTE DERES INVESTERING.

OVENNÆVNTE ANSVARSFRASKRIVELSE FINDER MULIGVIS IKKE ANVENDELSE PÅ DEM, DA VISSE LANDE IKKE TILLADER BEGRÆNSNING ELLER FRASKRIVELSE AF ANSVAR FOR TILFÆLDIGE SKADER ELLER FØLGESKADER. 

7.		Begrænsede rettigheder for den amerikanske regeringsadministration

Denne Software og Dokumentation leveres med BEGRÆNSEDE RETTIGHEDER for U.S.-Regerings kunder. Brug, kopiering, eller offentliggørelse fra den amerikanske regeringsadministrations side er undergivet begrænsningerne i FAR 52.227-19 (Commercial Computer Software - Restricted Rights) og NASA FAR 1852.227-86 (Commercial Computer Software - Licensing clause). Producenten er Autodesk. Inc., 111 McInnis Parkway, San Rafael, California 94903.

8. 	GENERELLE BESTEMMELSER
							
A.		Denne Aftale og licensen, der gives heri, ophører uden yderligere meddelelse eller handling fra Autodesk, hvis De som licenstager går konkurs, indgår generelle betalingsordninger med Deres kreditorer eller træder i likvidation.

B.		Denne Aftale er underkastet dansk ret med undtagelse af FN-konventionen om købekontrakter (CISG) (1980), og Aftalens værneting er Københavns Byret. Denne Aftale er den eneste og fuldstændige aftale mellem parterne og erstatter enhver anden meddelelse eller reklame vedrørende Softwaren og Dokumentationen. 
C.	Såfremt en bestemmelse i nærværende Aftale måtte være ugyldig eller på anden måde uigennemførlig, berører det på ingen måde Aftalens øvrige bestemmelser, som bevarer deres gyldighed, og parterne underkaster sig gyldige og gennemførlige bestemmelser, som i deres indhold svarer så nøjagtigt som muligt til virkningen af den ugyldige eller uigennemførlige bestemmelse.